નવી દિલ્હીઃ જો મેચની વચ્ચે બતાતાવી જાહેરાતો હટાવવાની લોઢા સમિતિની ભલામણો સ્વીકારી લેવામાં આવે તો બીસીસીઆઇને ૧૬૦૦ કરોડ રૂપિયાનું નુકસાન થઈ શકે છે. કમાણીમાં કાપની અસર દુનિયાના સૌથી ધનવાન ક્રિકેટ બોર્ડના સંચાલન પર પડશે અને સાથે જ જુનિયર ક્રિકેટનો વિકાસ પણ પ્રભાવિત થશે. બીસીસીઆઇની બેલેન્સ શીટ અનુસાર તેની આવક અત્યારે લગભગ ૨૦૦૦ કરોડ રૂપિયાની છે અને તેનો સૌથી મોટો હિસ્સો પ્રસારણ અધિકાર અને જાહેરાતમાંથી મળે છે.